辰科进士，授阌乡县知县，以荐调襄阳，郡司理黎某素宠一掾吏，以事被讦，光庭用法绳之。万历三十八年庚戌大计，黎媒孽其间，左迁江西布政司检校。寻补知宁海县，首葺方孝孺祠，请特祀。擢户部主事，奉命关德州仓，督河南等处粮储，所过凶荒，便宜发赈。历员外、郎中，出守武昌府，政务宽厚，士民怀之。会巡抚临鄂，同列争望尘道拜，独光庭持宪纲礼抚，为其不乐，遂乞终养，不允，寻丁外艰归，未踰年卒。子林佳育，崇祯六年癸酉科举人。林衍培，字仲卿，官江西兴国知县。曾孙林攀桂、林源。